Nicole Richie in Hudson Jacket (again) : Celebrities in Designer Jeans from Denim Blog
Nicole Richie in Hudson Jacket (again)
June 27, 2010, 11:06 am	5 Views
celeb jeansdenimdenim blogdenimblogDenimBlog.comdesigner jeansHudson Jacketjeans blogNicole Richienicole richie hudson denim jacketTraffic Schoolwww.denimblog.com
Next article Private Sales This Week: J Brand, Dylan George, Diesel, Genetic Denim & More!
May 30, 2016, 8:25 pm	One Ping	Pingback:Nicole Richie in Hudson : Jeans Blog- Designer Jeans | Denim Blog.com Die voorvader van die sportmotor nóg beter | Maroela Media
Die Porsche 911 Carrera S in aksie. (Foto: Verskaf)
Wat gebeur as ŉ mens ŉ petrolkop in die Wes-Kaap op twee bergpasse en ongeveer 300 km van die provinsie se beste paaie loslaat? Hy het boonop twee wapens tot sy beskikking: ŉ Porsche 911 Carrera S óf ŉ Carrera 4S.
Vir die eerste gedeelte van ons aanslag in die Kaap was die Carrera S ons wapen.
Die jongste 992-weergawe van die 911 is ŉ evolusionêre getimmer aan die resep. ŉ Resep waaraan daar sedert 1963 geskryf word. Daar is al agt keer aan die resep gevroetel. Kom ek stel dit só. Die Duitsers is ŉ vasberade klomp. Wat hulle oor die afgelope vyf dekades kon bereik is verstommend. Toe ons by Le Pommier tussen Stellenbosch en Franschhoek aankom vir ŉ vroeë oggendkoffie, sê ŉ paar van ons vir mekaar: “Dit is die intreemodel?!”
Ek sukkel nog steeds om dit te verwerk. Ons praat hier van die stadigste model in die 911-reeks wat 0 – 100 km/h in 3,5 sekondes haal met die opsionele Sport Chrono-pakket. Drie. Punt. Vyf. In die stadigste 911?! Dis verregaande.
Die Porsche 911 Carrera S. (Foto: Verskaf)
Ek neem toe die leisels oor van Le Pommier tot in Rawsonville oor die Franschhoekpas. Ek ken die pas nou al taamlik goed, en die 992-weergawe van die 911 val die pas aan soos ŉ duur Switserse horlosie. Hy sit nie ŉ voet verkeerd nie.
Die 911 het drie ander troefkaarte. Eerstens, as ŉ mens hom uit Sport-rymodus haal kan hy heeltemal rustig teen 80 km/h en 1 000 r/min in sewende rat rondploeter. Tweedens het hy vier sitplekke. Eíntlik twee plus twee, maar kom ons sê maar vier. Derdens kan hy onder 10 ℓ/100 km handhaaf as ŉ mens net op die snelweg reis. As ŉ mens soos ŉ totale barbaar jaag – 16 ℓ/100 km. Dit is regtig puik vir dié soort voertuig.
Ek dink die kruks van ŉ Porsche 911 is eintlik heel eenvoudig. Dit is eerstens ŉ spoedvraat-sportmotor, maar hy is ook veeldoelig en kan die kinders skool toe neem. As ŉ mens kyk na voertuie in dié klas is die 911 ook glad nie duur nie. Já … vir Jan alleman is R1,7 miljoen styf … maar ŉ 911 is nie vir almal beskore nie.
Vir dié wat dit wel kan bekostig – geniet elke liewe oomblik van jou 911 – dis ŉ fantastiese stuk ingenieurswese.
Só lyk die binneruim van die Porsche 911 Carrera S. (Foto: Verskaf)
Oor die ingenieurswese. Die bougehalte is indrukwekkend, soos ŉ mens van Porsche verwag. Die ergonomie van die kajuit is puik en Porsche se nuwe digitale skerms werk fantasties net soos in ander Porsche-modelle soos die Panamera, Cayenne en Macan. Die sitplek kan lieflik laag stel en die stuurwiel vir reik en kantel, so ŉ mens is altyd gemaklik en reg om die bergpas aan te durf. Wat mens selfs nog meer beïndruk, is die ritgehalte. Die Carrera S en 4S het geen bakrol nie, maar is geensins uitermatig hard geveer nie.
Porsche het ŉ slim nuwe funksie genaamd “Wet Mode”. Deur middel van sensors lig die motor op sodat ŉ mens op ŉ uitermatig nat pad kan ry, en dit stel die versnellerreaksie terug sodat ŉ mens nie die stabiliteitsbeheer kan afskakel nie.
Ek weet nie hoe die 911 dit doen nie, en dit het Porsche dekades geneem om dit só te kry, maar ek glo nie daar is ŉ ander voertuig wat soveel boksies kan afmerk soos die 911 nie. Hy kan vinnig, óf stadig … hy kan saam met die bestes jaag óf net gemaklik ry en die myle vreet; sy werksverrigting is verstommend en hy is boonop nie swaar op brandstof nie. Dit voel asof daar ‘n perfekte balans is tussen uiterstes sonder dat enige faktor terugstaan vir ŉ ander. Dis toorkuns. Ek probeer ŉ verklaring in my kop soek, maar daar is nie een nie.
Die stadigste model in die 911-reeks kan van 0 – 100 km/h in 3,5 sekondes versnel met die opsionele Sport Chrono-pakket. (Foto: Verskaf)
Die Ford Mustang is net ŉ jaar jonger. Dit is ook ŉ 2+2-sportmotor. Verder eindig die ooreenkomste daar. Die Mustang se padhouvermoë is aaklig. Sy werksverrigting is dalk goed, maar hy is ook uitermatig swaar op brandstof. Ons betaal bitter baie belasting in Suid-Afrika. Ongeveer 43% gaan net só na die staat. In die VSA begin ŉ Mustang by $26 395. Dit is R395 022. ŉ Porsche Carrera S is $113 000. Dit is R1 691 135 – baie nader aan wat ons hier in Suid-Afrika vir hom moet betaal. Dit verwoes ongelukkig my argument, aangesien die Mustang wel ŉ R400 000-voertuig is en dus nie met die Porsche vergelyk kan word nie.
Dit bring my by my opsomming. Die Porsche 911 is uniek. Hy het nie ŉ direkte mededinger nie. As die intreemodel só trek, wil ek beslis sien wat met GTS, Turbo, Turbo S, GT3, GT3 RS, GT2 en GT2 RS gaan gebeur. My verbeelding is dalk te klein, maar ek sien kans vir ‘n uitdaging.
Porsche 911 Carrera S 331 kW/ 530 NM 8,9 ℓ/ 100 km 308 km/h 3,7 sek
3,5 sek (Sport Chrono) R1 708 000
Porsche 911 Carrera S Cabriolet 331 kW/ 530 NM 9,1 ℓ/ 100 km 306 km/h 3,9 sek
3,7 sek (Sport Chrono) R1 874 000
Porsche 911 Carrera 4S 331 kW/ 530 NM 9 ℓ/ 100 km 306 km/h 3,6 sek
3,4 sek (Sport Chrono) R1 797 000
Porsche 911 Carrera 4S Cabriolet 331 kW/ 530 NM 9 ℓ/ 100 km 304 km/h 3,8 sek
3,6 sek (Sport Chrono) R1 964 000
Die reeks word gedek deur Porsche se omvattende 3 jaar/ 100 000 km Driveplan.
Indien jy jou eie Porsche wil bou – kyk hier: https://www.porsche.com/middle-east/_johannesburg_/modelstart/
Die ergonomie van die Porsche 911 Carrera S se kajuit is puik en Porsche se nuwe digitale skerms werk fantasties. (Foto: Verskaf)
Die luukse binneruim van die Porsche 911 Carrera S. (Foto: Verskaf)
Die stadigste 3.5 sekondes van 0 – 100, in die chrono sport,??? die tabel se stadigste is 3.7 sekondes. Dalk moet die skrywe eers die tabel heel onder lees en dan die rebriek skryf.
Arnold · 2 weke gelede
Gaan ons nou redekawel oor 0.2 sek? Ek het die berig geniet. Dit het Porsche 911 vir my ten toon gestel en bekendgemaak.